Хокеј на леду на Зимским олимпијским играма 1968.
Хокејашки турнир на Зимским олимпијским играма 1968. био је једанаести по реду олимпијски турнир у хокеју на леду у организацији Светске хокејашке федерације (ИИХФ). Турнир се одржао као део програма Зимских игара X олимпијаде чији домаћин је био француски град Гренобл, а све утакмице играле су се у Палати спортова. Олимпијски турнир се одржавао од 6. до 17. фебруара 1968. године. Такмичење је уједно представљало и 35. по реду турнир за титулу светског првака, док су се европске селекције такмичиле и за 46. титулу првака Европе.